شەفەق نیوز/ حكومه‌ت پاكستان راگەیان، نزیكه‌ی 100 ئه‌ندام لە  بزووتنه‌وه‌ی تاڵیبان پاكستان له‌ زیندانه‌یلە ئازاد کریانە.
ئی بڕیاره‌ دۊیای ئەوە تێد، ک حكومه‌ت پاكستان و بزووتنه‌وه‌ی تاڵیبان ئه‌و وڵات له‌ سه‌ره‌تای مانگ گوزەشتە ئاگربه‌س راگەیانن.
وەرپرس پاكستانییگ ئەرا ئاژانس فرانس پرێس راگەیان، ئه‌و ده‌ستگیركریایەێلە له‌ ماوه‌ی دو هه‌فته‌ی گوزەیشتە ئازاد كریانە.
وه‌رپرسه‌ پاكستانییه‌گه‌ ئاشكرا کرد، ئه‌وانه‌گ ئازاد كریانە  وە ئه‌فغانستان نێڕەسن و هه‌ر له‌ پاكستان مینن و به‌شیگیان له‌ ژیر چەودێری مینێد.
بڕیار بۊی ئاگربه‌سەگە لە رووژ 9 ئێ مانگه‌ كۆتایی باێد، باواجی لەوەر ئازادكردن ئه‌و كه‌سەیلە، تاڵیبان رازیبۊی، بڕیار ئاگربه‌سی ئەرا یەک مانگتر درۊیژ بکەێد.
